Kore (Mound)
De Kore (oder Jupiter XLIX) ass e klenge Mound vum Planéit Jupiter.

Entdeckung 
De Kore gouf den 8. Februar 2003 vun Astronome vum astronomeschen Institut vun der Universitéit vun Hawaii entdeckt. De Mound krut déi virleefeg Nummer S/2003 J 14 a gouf am Joer 2007 vun der Internationaler Astronomescher Unioun (IAU) op Kore (en Alternativnumm vun der Persephone ëmgenannt.

Bunndaten 
De Kore kreest op enger mëttlerer Distanz vu 24.543.000 km a 779,2 Deeg ëm de Jupiter. D'Ëmlafbunn huet eng Exzentrizitéit vun 0,325. D'Bunnschréi ass 145,0° an d'Bunn ass retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.

De Mound Kore gëtt zu der Pasiphae-Grupp gezielt.

Physikalesch Daten 
De Kore huet en Duerchmiesser vu ronn 2 km. Seng Dicht gëtt op 2,6 g/cm³ geschat. Hien ass méiglecherweis haaptsächlech aus Silikatgestengs opgebaut an huet eng däischter Uewerfläch. Seng Albedo ass 0,04, d. h., nëmme 4 % vum agestraalte Sonnenliicht gi reflektéiert.

Kuckt och

Um Spaweck 
 MPEC 2003-G10: S/2003 J 14 3. Abrëll 2003 (Entdeckung)
 MPEC 2006-L22: S/2003 J 14 3. Juni 2006 (Zeréckentdeckung)

Jupitermounden
Astronomesch Objeten déi 2003 entdeckt goufen
Entdeckunge vum Scott S. Sheppard